gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4377, del 13-11-2002 (2002/11284)

Rotlle d'apel·lació número 406/2002. Cèdula de notificació.
-----------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11933


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 406/2002. Cèdula de notificació. [2002/Q11768]
  
La Secció Sisena de l'Audiència Provincial de València ha dictat, en el rotlle d'apel·lació número 406/2002, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Rotlle número 406/2002
  
Secció Sisena
  
Sentència número 586
  
- President: Vicente Ortega Llorca
  
- Magistrades:
  
· María Mestre Ramos
  
· Carmen Tamayo Muñoz
  
València, 12 de setembre de 2002
  
Vist davant la Secció Sisena de l'Audiència Provincial de València el procediment verbal número 653/2001, entre les parts, tramitat davant el Jutjat de Primera Instància número 20 de València; d'una, demandant apel·lant, Vicente Pérez Ríos, representat pel procurador Alario Mont, i demandada apel·lada, l'entitat asseguradora Aegón, representada per la procuradora Ferrer García-España i Enrique Paula Fransi.
  
És ponent la magistrada suplent Carmen Tamayo Muñoz, atés que el magistrat ponent designat en el present rotlle d'apel·lació, havia sol·licitat el permís de gaudi de vacances.
  
Decisió
  
Que estimem el recurs interposat per la part demandant, Vicente Pérez Ríos i Amparo Pérez Solaz, contra la sentència de 12 de març de 2002, dictada per la magistrada jutgessa de Primera Instància número 20 de València en el procediment verbal número 653/2001, i revocar esta, i amb l'estimació de la demanda plantejada, condemnem els demandats companyia asseguradora Aegón i Enrique Paula Fransi perquè paguen de forma conjunta i solidària a María Amparo Pérez Solaz la quantitat anterior, més els interessos legals des de la interposició de la demanda, i les costes de primera instància que cal imposar a estos. No és procedent realitzar especial pronunciament sobre les costes d'esta alçada.
  
Així ho decidim, manem i firmem.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, Enrique Paula Fransi.
Diari Oficial de la Generalitat Valenciana


Sumari del DOGV 4253, del 21-05-2002 (2002/5233)

Informació pública del projecte d'urbanització del sector SUH-2 industrial de Senyera.
--------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5233


Organisme emissor
:   Ajuntament de Senyera

Tipus de document
:   Anunci

Informació pública del projecte d'urbanització del sector SUH-2 industrial de Senyera. [2002/Q5233]
  
Presentat projecte d'urbanització per l'entitat mercantil TTC, SL, en qualitat d'agent urbanitzador del sector SUH-2 industrial de Senyera, de conformitat amb el que estableix l'article 53 en relació amb el 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 139 del Reglament de Planejament de la Comunitat Valenciana, aprovat pel Decret 201/1998, de 15 de desembre, he resolt:
  
Únic
  
Sotmetre a informació pública el projecte d'urbanització citat, junt amb la documentació que l'acompanya, mitjançant la publicació en un diari d'informació general editat a la Comunitat Valenciana, i en el Diari Oficial de la Generalitat Valenciana, amb l'advertiment de la possibilitat de formular al·legacions durant el termini de 20 dies hàbils, comptats a partir de la publicació de l'edicte en el Diari Oficial de la Generalitat Valenciana. Així mateix, es remetrà avís del seu contingut al domicili fiscal dels titulars cadastrals afectats per l'actuació. Durant el termini d'informació pública, la documentació estarà a disposició del públic en l'oficina tècnica de l'ajuntament.
Diari Oficial de la Generalitat Valenciana


Sumari del DOGV 4279, del 26-06-2002 (2002/6791)

Notificació a Yolanda Ventura Calabria. Expedient número 244/2002.
------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6791


Organisme emissor
:   Conselleria de Benestar Social

Tipus de document
:   Anunci

Notificació a Yolanda Ventura Calabria. Expedient número 244/2002. [2002/6791]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
Expedient núm.: 244/02.
  
Interessat: Yolanda Ventura Calabria
  
Últim domicili conegut: Urb. Jardines del Mar fase III, de Torrevieja (Alacant).
  
Resolució de la Direcció Territorial de Benestar Social d'Alacant, de data 07/05/2002, en la qual s'adopten els acords:
  
- Rectificació d'errades.
  
Contra esta resolució, els interessats podran interposar recurs davant l'orde jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4189, del 13-02-2002 (2002/1206)

Informació pública de l'extracte de la convocatòria del procediment selectiu per a la provisió en propietat d'una plaça d'arquitecte tècnic i una altra de topògraf, vacants en la plantilla de personal funcionari d'aquest Ajuntament.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4189

Data del DOGV
:   13-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/1206


Data del document
:   29-01-2002

Organisme emissor
:   Ajuntament d'Oliva

Tipus de document
:   Convocatòria

Descriptors 

:   * Oliva
    * administració local
    * professió de l'urbanisme
    * concurs administratiu

Informació pública de l'extracte de la convocatòria del procediment selectiu per a la provisió en propietat d'una plaça d'arquitecte tècnic i una altra de topògraf, vacants en la plantilla de personal funcionari d'aquest Ajuntament. [2002/A1206]
  
L'Ajuntament d'Oliva, mitjançant resolució de l'Alcaldia, va aprovar les bases per a la selecció i provisió en propietat d'una plaça d'arquitecte tècnic i una altra de topògraf, mitjançant el sistema d'oposició lliure.
  
En el Butlletí Oficial de la Província de València número 21, de 25 de gener d'enguany, es va publicar íntegrament aquestes bases.
  
El termini de presentació d'instàncies serà de 20 dies hàbils, comptadors a partir de l'endemà de la publicació d'aquest anunci en el Boletín Oficial del Estado.
  
Els successius anuncis relacionats amb aquesta convocatòria apareixeran publicats únicament en el Butlletí Oficial de la Província de València i al tauler d'anuncis d'aquest Ajuntament.
Diari Oficial de la Generalitat Valenciana


Sumari del DOGV 4272, del 17-06-2002 (2002/6244)

Informació pública de la modificació de la plantilla de personal.
-----------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/6244


Organisme emissor
:   Ajuntament d'Ontinyent

Tipus de document
:   Anunci

Informació pública de la modificació de la plantilla de personal. [2002/F6244]
  
El Ple de l'ajuntament, en la sessió extraordinària del dia 24 d'abril de 2002, va acordar aprovar la modificació de la plantilla de personal de l'ajuntament en la forma proposada pel regidor de l'Àrea de Medi Ambient d'este ajuntament de data 5 d'abril de 2002, que tot seguit s'indica:
  
Primer. La creació d'una plaça de tècnic d'Administració General adscrita al Departament de Medi Ambient i l'Àrea Rural.Segon. Que la plaça de tècnic de Medi Ambient del grup A, aprovada pel Ple municipal, requerisca la titulació d'enginyer/a superior en les branques d'Industrial, Camins o Agrònom/a.
  
La qual cosa es fa pública perquè en prengueu coneixement.
Diari Oficial de la Generalitat Valenciana


Sumari del DOGV 4352, del 08-10-2002 (2002/10263)

Notificació a Victoria Aláez Moreno i un altre. Expedients números P-EVEW-7721-7008/2002.
-----------------------------------------------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10024


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Victoria Aláez Moreno i un altre. Expedients números M-FYSU-3829-6436/2002. [2002/M10596]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'indiquen, la proposta de resolució de desnonament administratiu per falta de títol.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, al carrer de Girona número 4, segon, d'Alacant, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient núm.: A-DAFT-0066/2002
  
Dades de l'ocupant:
  
- Cognoms: Aláez Moreno
  
- Nom: Victoria
  
Dades de l'habitatge:
  
- Codi de l'habitatge: 03/7007/0053
  
- Adreça: c/ Germans Machado núm. 10, 5é, pta. A
  
- Localitat: Alacant
  
- Província: Alacant
  
- Data proposta de resolució: 21 d'agost de 2002
  
Expedient núm.: A-DAFT-0074/2002
  
Dades de l'ocupant:
  
- Cognoms: Mira Gosalvo
  
- Nom: Joaquín R.
  
Dades de l'habitatge:
  
- Codi de l'habitatge: 03/7010/0083
  
- Adreça: pl les Xiques núm. 4, 3r, pta. 4
  
- Localitat: Alcoi
  
- Província: Alacant
  
- Data proposta de resolució: 16 d'agost de 2002
Diari Oficial de la Generalitat Valenciana


Sumari del DOGV 4405, del 24-12-2002 (2002/13693)

Notificació a Rafael Colomer José.
----------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13641


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Rafael Colomer José. [2002/A13898]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació d'objeccions a Rafael Colomer José, ja que no s'ha pogut practicar en el seu domicili.
  
En relació amb l'expedient de referència que es troba en tràmit en este Servici Territorial i examinada la documentació aportada, s'observa la falta dels documents que s'indiquen a continuació:
  
- Haurà d'aportar la rectificació d'escriptura en la qual figure correctament el nom de l'adquirent.
  
- No figura en escriptura de compravenda la clàusula obligatòria relativa a la prohibició de desqualificació voluntària de l'habitatge en el termini de 15 anys des de la qualificació definitiva d'esta, per la qual cosa haurà d'aportar escriptura complementària, en la qual que figure la clàusula següent:
  
- L'habitatge objecte de la present compravenda, que s'acull a les mesures de finançament establit pel Reial Decret 1.186/1998, de 12 de juny, no podrà ser objecte de desqualificació voluntària a petició dels propietaris fins transcorreguts 15 anys comptadors des de la qualificació definitiva d'esta.
  
Nota: les fotocòpies aniran acompanyades de l'original per a ser confrontades.
  
Cosa que es comunica i se'l fa sabedor que disposa d'un termini de 15 dies naturals, comptadors des del dia següent de la notificació del present requeriment, perquè esmene les objeccions assenyalades i, si és procedent, aportació dels documents que s'indiquen, i se li advertix que, si no ho fa així, se'l podrà declarar sense dret al tràmit i es dictarà l'oportuna resolució de l'expedient, o, si és procedent, s'iniciaran els tràmits oportuns per a la declaració de caducitat de l'expedient; tot això en compliment del que disposa l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992).
Diari Oficial de la Generalitat Valenciana


Sumari del DOGV 4169, del 16-01-2002 (2002/312)

Notificació a Refer Cooperativa Valenciana de la sentència de 15 de desembre de 2001, dictada en el judici ordinari número 124/2001.
------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/312


Organisme emissor
:   Jutjat de Primera Instància Número 3 de València

Tipus de document
:   Edicte

Notificació a Refer Cooperativa Valenciana de la sentència de 15 de desembre de 2001, dictada en el judici ordinari número 124/2001. [2002/F312]
  
Judici ordinari número 124/2001
  
Part demandant: Hierros y Ferrallas Gima, SL.
  
Part demandada: Refer, Cooperativa Valenciana.
  
Sobre: ordinaris.
  
En el judici referenciat s'ha dictat la resolució que té el text literal següent:
  
«Sentència
  
Data de 15 de desembre de 2001, y que en la decisió diu: que estime la demanda presentada per la mercantil Hierros y Ferrallas, SL, representada pel senyor Reyes Comino, contra l'entitat Refer, Cooperativa Valenciana, i condemne la demandada a pagar a l'actora la quantitat de 1.492.244 pessetes, més els interessos legals des de la interposició de la demanda i el pagament de costes processals. Contra la dita sentència es pot interposar recurs d'apel·lació en el termini de cinc dies, de conformitat amb el que s'estableix en l'article 457 de la LECN.
  
Atés el desconeixement de l'actual domicili o residència de la part demandada, per la provisió de 31 de desembre de 2001, el jutge, de conformitat amb el que s'estableix en els articles 156.4 i 164 de la Llei 1/2000, d'Enjudiciament Civil, ha acordat la publicació d'aquest edicte al tauler d'anuncis del jutjat per a portar a efecte la diligència de notificació i en el Butlletí Oficial de la Província de València.
Diari Oficial de la Generalitat Valenciana


Sumari del DOGV 4383, del 21-11-2002 (2002/11918)

Informació pública de l'extracte de les bases que han de regir el procediment de selecció per a la provis ió en propietat de cinc places d'agent de la policia local.
---------------------------------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11386


Data del document
:   25-10-2002

Organisme emissor
:   Ajuntament de l'Eliana

Tipus de document
:   Resolució

Descriptors 

:   * Eliana, l'
    * administració local
    * policia
    * concurs administratiu

Informació pública de l'extracte de les bases que han de regir el procediment de selecció per a la provisió en propietat de cinc places d'agent de la policia local. [2002/Q11926]
  
En el Butlletí Oficial de la Província de València número 249, de data 19 d'octubre de 2002, hi ha publicades les bases que han de regir el procediment de selecció per a la provisió en propietat de cinc places d'agent de la policia local, escala d'administració especial, subescala servicis especials, classe policia local i els seus auxiliars, enquadrades en l'escala bàsica, grup C de titulació.
  
El termini de presentació d'instàncies serà de 20 dies hàbils, comptadors des del sendemà de la publicació del present anunci en el Boletín Oficial del Estado.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4249, del 15-05-2002 (2002/5062)

ORDE de 18 d'abril de 2002, de la Conselleria de Medi Ambient, per la qual es fa públic l'import global màxim que finança per a 2002 la línia de subvenció T2484, que convoca ajudes per a actuacions de conservació i millora de la xarxa de sèquies del Parc Natural de l'Albufera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4249

Data del DOGV
:   15-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5062


Data del document
:   18-04-2002

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * ordenació hidroagrícola
    * suport econòmic
    * reserva natural

ORDE de 18 d'abril de 2002, de la Conselleria de Medi Ambient, per la qual es fa públic l'import global màxim que finança per a 2002 la línia de subvenció T2484, que convoca ajudes per a actuacions de conservació i millora de la xarxa de sèquies del Parc Natural de l'Albufera. [2002/5062]
  
L'Ordre del 3 de juliol de 1998, de la Conselleria de Medi Ambient, va establir un règim d'ajudes a favor de les comunitats de regants per a realitzar actuacions de conservació i millora de la xarxa de sèquies del Parc Natural de l'Albufera. (DOGV 17/07/98)
  
En el seu article primer s'estableix que les ajudes ho seran amb càrrec a la línia T2484, de l'aplicació pressupostària 92.12.765.98.1, i que la dotació anual serà la que figure en la corresponent llei de pressupostos.
  
Atès que en l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu del 26 de juny de 1991, del Consell, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, així com la línia pressupostària, en l'exercici de les funcions que tinc atribuïdes
  
ORDENE
  
Article únic
  
L'import global màxim de la línia T2484, manteniment i actuacions a les sèquies del Parc Natural de l'Albufera, en l'exercici 2002, serà de 180.000 euros.
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 18 d'abril de 2002
  
El conseller de Medi Ambient,
Diari Oficial de la Generalitat Valenciana


Sumari del DOGV 4253, del 21-05-2002 (2002/5249)

Informació pública de la modificació de l'ordenació estructural de l'entorn del casc urbà, revisió del Pla General d'Ordenació Urbana de Puig.
----------------------------------------------------------------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5249


Organisme emissor
:   Ajuntament de Puig

Tipus de document
:   Anunci

Informació pública de la modificació de l'ordenació estructural de l'entorn del casc urbà, revisió del Pla General d'Ordenació Urbana de Puig. [2002/X5249]
  
Publicat en el DOGV del dia 9 de maig l'anunci que tot seguit es transcriurà, i vist que ha estat publicat amb anterioritat a la seua inserció en el diari Las Provincias de data 10 de maig, en acatament del que disposa l'art. 46.3 de la LRAU, i a fi que la publicació de l'edicte esmentat en el DOGV siga posterior a la del diari, es reprodueix tot deixant constància que les al·legacions podran presentar-se a partir del mes següent al de l'última publicació.
  
?L'ajuntament que presidisc, en la sessió feta el dia 30 d'abril d'enguany, en compliment del que es disposa en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, va acordar exposar al públic el document relatiu a la modificació de l'ordenació estructural de l'entorn del nucli urbà, revisió del Pla General d'Ordenació Urbana de Puig, pel termini d'un altre mes comptador des de l'endemà de la publicació de l'anunci en el Diari Oficial de la Generalitat Valenciana i en un diari de gran tiratge de la província, perquè els qui n'estiguen legitimats puguen interposar les al·legacions que estimen pertinents.
  
Lloc d'exposició: Secretaria General de l'Ajuntament de Puig.
  
Horari: hores d'oficina.
  
Òrgan competent al qual s'adreçaran les al·legacions: ple de l'Ajuntament.
  
Al·legacions ja interposades: totes elles es donaran per presentades dins del termini, i les haurà de resoldre l'ajuntament.
  
Així mateix, en compliment de l'acord adoptat pel ple de la corporació, en la sessió feta el dia 20 de febrer d'enguany, es fa públic que se suspén l'atorgament de llicències de parcel·lació de terrenys i d'edificacions en la totalitat dels sectors afectats pel projecte de modificació del Pla General d'Ordenació Urbana de Puig.
  
El termini de suspensió de les llicències no podrà ser superior a un any, comptador des del moment de la publicació de l'acord de suspensió?.